ኣይ ወገናትና እንድዮም ግዲ። እንታይ ኣቢሶም እዮም ብሰንኪ እዚ ሰብኣይ እዚ ዝጠፍኡ?" እዚ ሓሳብ ምናልባት ካብ ኣዛዚ ሓይሊ ኣየር ጀነራል ኣመሃ ዝመጸ ከይኮነ ኣይተርፍን። "…ብናይ ውግእ ነፋሪት ኣገዲድና ኣብ ኣስመራ ክትዓርፍ ንግበራ" ዝብል ሓሳብ መጺኡ። ምንጪ ስእሊ, Francoise De Mulder መግለጺ ስእሊ, ቤት ጽሕፈት ኮሚኒስታዊ ፕሮፖጋንዳ ኣብ ኣስመራ እቶም ጀነራላት ክረዳድኡ ኣይከኣሉን። ጀነራላት ኣብ ቅጽሪ ሚኒስትሪ ምክልኻል፤ ኣብ ቀዳማይ ደብሪ ኮይኖም እናተጨቓጨቑ እንከለዉ፡ ንመንግስቱ ሃይለማርያም ዘሳፈረት ነፋሪት፤ ኣብ ሰማይ እንከላ ከይተባርዐት ኣብ ኣስመራ ክትዓልብ እውን ከይተገደደት ካብ ናይ ኢትዮጵያ ግዝኣት ኣየር ርሓቐት። ኣብ ደብረዘይት ኮይነን፡ ነታ መንግስቱ ዝተሳፈረላ ነፋሪት ክወቕዓ ይጽበያ ዝነበራ ነፈርቲ ውግእ እውን ሞተረን ኣጥፈኣ። ኣብ ኣስመራ ግን 'መንግስቱ ተቐቲሉ እዩ' ኣብ ኣስመራ ናይ ዝርከብ ግዙፍ ሰራዊት ኢትዮጵያ ገባርን ሓዳግን፡ ጀነራል ደምሴ ቡልቶ እዩ። ናይቲ ዕልዋ ቀንዲ መበገሲ'ውን ንሱ ከይኮነ ኣይተርፍን። ንምክትሉ ጸዊዑ፡ ኩሉ ነገራት መልክዕ ከምዝሓዘ ኣረጋጊጹ። ንጀነራል ቁምላቸው ጸዊዑ፡ ኣብ ኣርባዕተ ኣንቶኖቭ ነፈርቲ፡ 433 ፍሉይ ኮማንዶ ሒዙ ናብ ኣዲስ ኣበባ ክብገስ ኣዚዙዎ። ምንጪ ስእሊ, DEREJE DEMSIE መግለጺ ስእሊ, ጄኔራል ደምሴ ቡልቶ ጀነራል ቁምላቸው ድማ፡ ነቶም ኢትዮጵያ እትምከሓሎም ኣባላት ሓይሊ ኣየር "ተበገስ" በሉዎም። ኣብ ውሽጢ እታ ኣንቶኖቭ ነፋሪት፡ ጀነሬል ቁምላቸው ተሲኡ። መጉልሒ ድምጺ ሓጋዚኡ ኣቐቢልዎ። ሓደ ወረቐት ካብ ጅቡኡ ኣውጺኡ ከንብብ ጀመረ። "መንግስቱ ተቐቲሉ ኣሎ። ኲናት ኣብቂዑ እዩ። እንኳዕ ደስ በለኩም!" ኣብ ውሽጢ እታ ነፋሪት ዝነበረ ሰራዊት ኩሉ ብሓጎስ ኣጣቐዐ። ኣብታ ነፋሪት ዝነበረን፡ ሕዚ'ውን ብህይወት ዘሎን ሌ/ኮ/ል ካሳዮ ታደሰ ንቢቢሲ ከምዝተዛረቦ … "መንግስቱ ተቐቲሉ ክበሃል ከሎ፡ መጀመርያ ሰምቢደ። ካብኡ ኩሉ ምስኣጣቐዐ ግን ኣነ'ውን ከጣቕዕ ጀሚረ" ይብል። ኣብ ሰማይ እዚ ክኸውን ከሎ፤ ኣብ ኣስመራ ድማ መንግስቱ ከምዝተቐተለ ብሬድዮ ተነገረ። ድሕሪ ሓደ ሰዓት፡ ጀነራል ቁምላቸው ንኮማንዶታቱ ሒዙ ኣዲስ ኣበባ ኣትዩ። ናይዚ ፍሉይ ኮማንዶ ልእኽቶ፡ ሬድዮ ጣብያ ክቆጻጸር፣ ኣብ ምኒስትሪ ምክልኻል ንዘለዉ ፈጸምቲ ዕልዋ ሓለዋ ምግባር እዩ። እቲ ዝገርም፡ ናይ ኣስመራ ሬድዮ መንግስቱ ከምዝተቐተለ ዝኣወጀት ብንጎሆኡ እዩ። ስለዝኾነ፡ ጀነራል ቁምላቸው ክሳብ መወዳእታ መንግስቱ ከምዝሞተ እዩ ዝፈልጥ። ካብ ጦላይ ዝመጸ ሰራዊት ካብቲ ብጀነራል ቁምላቸው እናተመርሐ ካብ ኣስመራ ንኣዲስ አበባ ዝኣተወ ሰራዊት ብተወሳኺ፡ ካብ ጦላይ እውን ሓደ ሻለቃ ተበጊሱ እዩ። እዚ ሰራዊት፡ ሰሜን ኮርያውያን ንናይ ከተማ ውግእ ዘሰልጠንዎ ፍሉይ ኮምንዶ እዩ። እዚ ሰራዊት "ስፓርታ" እናተብሃለ ዝጽዋዕ እዩ። ኣዛዚ ናይዚ ሰራዊት ጀነራል ውበቱ፡ ዋላ'ኳ ግልጺ መምርሒ እንተዘይተቐበለ 150 ዝኾኑ ወተሃደራቱ ብሄሊኮፕተር ናብ ኣዲስ ኣበባ ሰዲድዎም። ኣብ ከባቢ ፖስታ ቤት ኮይኖም ትእዛዝ ክጽበዩ ተገይሮም። ኣብ ከባቢ ኣምባሳደር፡ ጥቓ ኢትዮጵያ ሆቴል፡ ኣብ ውሽጢ ሚኒስትሪ ምክልኻል ኣብ ውሽጢ ሚኒስትሪ ምክልኻል ቀዳማይ ደብሪ፡ መአከቢ ኣዳራሽ ኣሎ። ኣብዚ ኣዳራሽ፡ 18 ዕልዋ መንግስቲ ዝፍጽሙ ሰባት ሽርሒ ይፈትሉ ኣለዉ። ቁጽሮም ይውስኽ ይቕንስ። ኣብታ ሃገር ዝተረፈ ጀነራል የለን። መግለጺ ስእሊ, ህንጻ ሚኒስትሪ ምክልኻል ንጀነራል መርእድ ሓዊሱ፡ ኣዛዚ ሓይሊ ባሕሪ ሪር ኣድሚራል ተስፋዮ ብርሃኑ፣ ኣዛዚ ሓይሊ ባሕሪ ጀኔራል ኣምሃ፣ ኣዛዚ ሓይሊ ምድሪ ጀነራል ሃይሉ፣ ኣዛዚ ሰራዊት ፖሊስ ጀነራል ወርቁ … ኩሎም ኣለዉ። እቶም ውሩያት እኒ በዓል ጀነራል ፋንታ በላይ፣ ጄኔራል ኣበራ ኣበበን ጀ/ል ደምሴ ቡልቶን እውን ኣለዉ። እማን እዩ፡ ጀ/ል ደምሴ ቡልቶ ብኣካል ምስኦም የለን። ብመንፈስ ግን ምስኦም ኣሎ። ኣብ ኣስመራ ነቲ ዝዓበየ ዕዮ ገዛ ወዲኡ እዩ። ሰራዊት ኣስመራ፡ ሕዚ'ውን ብመሰረት እቲ ትልሚ፡ መንግስቱ ዝተሳፈረላ ነፋሪት ከምዝተወቕዐት እዩ ዝፈልጥ። እዞም 18 ኣዘዝቲ ሰራዊት፡ ንዳርጋ ፍርቂ ሚልዮን ዝኸውን ሰራዊት ኢትዮጵያ ዝእዝዙ እዮም። ኩሎም፡ ብምፍጻም እቲ ዕልዋ መንግስቲ ኣብ ስምምዕነት በጺሖም እዮም። ግን ከኣ፡ ሕዚ'ውን ኣብ ሚኒስትሪ ምክልኻል ኣብ ኣኼባ እዮም ዘለዉ። ብዙሕ ህድኣት ዘይረኣዮ ጀነራል ኣበራ ጥራይ እዩ። ኣብ እስራኤል እዩ ተማሂሩ። ቀደሙ'ውን እንተኾነ ይሃጽጽ እዩ እናተባህለ እዩ ዝሕመ። እንግድዕኡ ዝነገሮ ነገር ግዲ ሃልዩዎ፡ ኣብ ማእከል እቲ ኣኼባ ውጽእ እናበለ ነቲ መካበብያ ይዕዘቦ። ኣብዚ ኩነታት እናሃለወ፡ ናይ ታንኪ ድምጺ ዝሰምዐ መሲልዎ። ኣብ ውሽጢ እቲ ቀጽሪ፡ ኣብ ጥቓ እቲ መስቀሊ ባንዲራ ኮይኑ ኣብቲ ሚኒስትሪ ዝርከብ ሰብ ኩሉ ወጺኡ ክስለፍ ኣዘዘሞ መደረ ኣስመዐ። ናይ መንግስቱ ነገር ከምዘብቀዐ ድማ ኣብሰረ። ጣቕዒት … ዕውት ዕልዋ ከኣ ተባህለ። ቅትለት ሚኒስተር ምክልኻል ሚኒስተር ድሕነት ተስፋዮ ወልደስላሴ ገለ ሽርሒ ጨይንዎ ኣሎ። ኣብ ከባቢ ባምቢስ ካብ ዝርከብ ቤት ጽሕፈቱ ናብ ቤተመንግስቲ ገጹ ከደ። ንፍሉይ ኣማኻሪ መንግስቱ ሃይለማርያም ጸዊዑ ህጹጽ ኣኼባ ገይሩ። ኣብቲ ኣኼባ በዓል ፍቅረስላሴ ወግደረስ እውን ኣለዉ። እኳደኣስ ኣካቢ ፍቅረስላሴ ነበረ። ተስፋዮ ወልደስላሴ "እንታይ እዩ ዝግበር ዘሎ?
